CELEX: 22005D0141
Language: lt
Date: 1107820800000
Title: 2005/141/EB: 2005 m. vasario 8 d. AKR–EB muitinių bendradarbiavimo komiteto sprendimas Nr. 1/2005, nukrypstantis nuo sąvokos „produktų kilmė“, siekiant atsižvelgti į ypatingą Žaliojo Kyšulio padėtį dėl vyriškų marškinių siuvimo (SS 62.05 pozicija)

19.2.2005   
            
            
               LT
            
            
               Europos Sąjungos oficialusis leidinys
            
            
               L 48/43
            
         AKR–EB MUITINIŲ BENDRADARBIAVIMO KOMITETO SPRENDIMAS Nr. 1/2005
   2005 m. vasario 8 d.
   nukrypstantis nuo sąvokos „produktų kilmė“, siekiant atsižvelgti į ypatingą Žaliojo Kyšulio padėtį dėl vyriškų marškinių siuvimo (SS 62.05 pozicija)
   (2005/141/EB)
   AKR–EB MUITINIŲ BENDRADARBIAVIMO KOMITETAS,
   atsižvelgdamas į 2000 m. birželio 23 d.Cotonou (Kotonu) pasirašytą AKR–EB partnerystės sutartį, ypač į jos V priedo 1 protokolo 38 straipsnį,
   kadangi:
   
               (1)
            
            
               Minėto protokolo 38 straipsnio 1 dalyje numatomų nuo kilmės taisyklių nukrypti leidžiančių nuostatų taikymas pateisinamas tada, kai plėtojama esama pramonė arba steigiama nauja.
            
         
               (2)
            
            
               Žaliojo Kyšulio Vyriausybės vardu 2004 m. rugsėjo 30 d. AKR valstybės pateikė prašymą dėl leidžiančios nukrypti nuo protokolo kilmės taisyklės nuostatos taikymo 140 000 vnt. šioje šalyje pasiūtų vyriškų marškinių 2004 m., šį skaičių palaipsniui didinant iki 180 000 vnt. 2008 m.
            
         
               (3)
            
            
               Prašoma nukrypti leidžianti nuostata pateisinama pagal atitinkamas 38 straipsnio 1–5 dalių nuostatas; pagal kumuliacijos nuostatas Žaliajame Kyšulyje siuvant vyriškus marškinius negali būti pasinaudota pakankamu Bendrijos, Užjūrio šalių ir teritorijų (OCT) ar kitų AKR valstybių kilmės medžiagų kiekiu. Žaliasis Kyšulys yra AKR salų valstybė, priklausanti mažiausiai išsivysčiusioms šalims ir tikimasi, kad leidžiančios nukrypti nuostatos taikymas turėtų teigiamos ekonominės ir socialinės įtakos, ypač užimtumo Žaliajame Kyšulyje požiūriu.
            
         
               (4)
            
            
               Nukrypti leidžianti nuostata nepadarys didelės žalos Bendrijos pramonei, turint minty numatytas importo apimtis, jeigu bus laikomasi tam tikrų kiekybės, priežiūros ir trukmės sąlygų.
            
         
               (5)
            
            
               Vis dėlto, nukrypti leidžianti nuostata negali būti taikoma prašomiems laikotarpiams. AKR valstybių prašymo pateikimo data neleidžia priimti AKR–EB Muitinių bendradarbiavimo komiteto sprendimo iki 2005 m. sausio 1 d. Be to, naujos AKR valstybių prekybai skirtos priemonės turi įsigalioti ne vėliau kaip 2008 m. sausio 1 d. Todėl nuo 2007 m. gruodžio 31 d. išnyks nukrypti leidžiančios nuostatos, taikant dabartines priemones, teisinis pagrindas ir ji neteks prasmės. Dėl šių priežasčių nukrypti leidžiančios nuostatos galiojimas turėtų būti apribotas 3 metais, skaičiuojant nuo 2005 m. sausio mėn. pradžios iki 2007 m. pabaigos.
            
         
               (6)
            
            
               Todėl pagal 38 straipsnį nukrypti leidžianti nuostata Žaliajam Kyšuliui 2005 m. gali būti taikoma 160 000 vnt. vyriškų marškinių, 2006 m. – 170 000 vnt. ir 2007 m. – 180 000 vnt. vyriškų marškinių,
            
         NUSPRENDĖ:
   1 straipsnis
   Nukrypstant nuo ypatingųjų AKR–EB partnerystės sutarties V priedo 1 protokolo II priedo nuostatų sąrašo, Žaliajame Kyšulyje iš kilmės statuso neturinčio audinio pasiūti vyriški marškiniai, klasifikuojami SS 62.05 pozicijoje, pagal šio sprendimo sąlygas laikomi kilusiais iš Žaliojo Kyšulio.
   2 straipsnis
   1 straipsnyje numatyta nukrypti leidžianti nuostata taikoma šio sprendimo priede išvardytiems gaminiams ir kiekiams, kurie iš Žaliojo Kyšulio į Bendriją importuojami laikotarpiu nuo 2005 m. sausio 1 d. iki 2007 m. gruodžio 31 d.
   3 straipsnis
   Priede nustatytų kiekių importo administravimą vykdo Komisija ir imasi visų jos manymu būtinų administracinių veiksmų tam, kad jis būtų efektyvus. Reglamento (EEB) Nr. 2454/93 (1) 308a, 308b ir 308c straipsniai dėl tarifinių kvotų administravimo taikomi mutatis mutandis priede nurodytų kiekių administravimui.
   4 straipsnis
   Žaliojo Kyšulio muitinė imasi būtinų priemonių vykdydama 1 straipsnyje nurodytų gaminių eksporto kiekių patikrinimą. Tuo tikslu visuose pagal šį sprendimą išduotuose sertifikatuose privalo būti nuoroda į šį sprendimą. Žaliojo Kyšulio kompetentingos institucijos kas tris mėnesius perduoda Komisijai pagal šį sprendimą išduotų EUR.1 judėjimo sertifikatų identifikacinius numerius ir nurodo kiekius, kuriems buvo išduoti šie sertifikatai.
   5 straipsnis
   Pagal šį sprendimą išduotų EUR.1 judėjimo sertifikatų 7 langelyje įrašomas vienas iš šių įrašų:
   
               —
            
            
               „Derogation – Decision No 1/2005“,
            
         
               —
            
            
               „Derrogação – Decisão n.o 1/2005“.
            
         6 straipsnis
   AKR valstybės, valstybės narės ir Europos bendrija imasi visų būtinų priemonių šiam sprendimui įgyvendinti.
   7 straipsnis
   Šis sprendimas įsigalioja jo priėmimo dieną.
   Šis sprendimas taikomas nuo 2005 m. sausio 1 d.
   
      Priimta Briuselyje, 2005 m. vasario 8 d.
      
         
            AKR–EB Muitinių bendradarbiavimo komiteto vardu
         
         
            Bendrai pirmininkaujantys
         
         Robert VERRUE
         
         Isabelle BASSONG
         
      
   
   
      (1)  OL L 253, 1993 10 11, p. 1. Reglamentas su paskutiniais pakeitimais, padarytais Reglamentu (EB) Nr. 2286/2003 (OL L 343, 2003 12 31, p. 1).
   
      PRIEDAS
      
                  Eilės nr.
               
               
                  SS pozicija
               
               
                  Prekių aprašymas
               
               
                  Laikotarpis
               
               
                  Kiekis
                  (vnt.)
               
            
                  09.1670
               
               
                  62.05
               
               
                  Vyriški marškiniai
               
               
                  2005 1 1–2005 12 31
               
               
                  160 000
               
            
                  2006 1 1–2006 12 31
               
               
                  170 000
               
            
                  2007 1 1–2007 12 31
               
               
                  180 000